pythainlp/thai_wikipedia_clean_20230101 huggingface dataset:
มูลนิธิวิกิมีเดียได้รับการก่อตั้งขึ้นในปี ค.ศ. 2003 โดยจิมมี เวลส์ อันเป็นการหาทุนให้วิกิพีเดียและโครงการพี่น้องผ่านวิธีการที่ไม่แสวงหากำไร วัตถุประสงค์ของมูลนิธิคือ "... เพื่อให้อำนาจและดึงดูดผู้คนทั่วโลกในการรวบรวมและพัฒนาเนื้อหาการศึกษาภายใต้สัญญาอนุญาตเสรีหรือในโดเมนสาธารณะ และเผยแพร่อย่างมีประสิทธิภาพทั่วโลก"
ตามงบการเงินปี ค.ศ. 2015 ของมูลนิธิวิกิมีเดีย ในปี ค.ศ. 2015 มูลนิธิวิกิมีเดียมีงบประมาณ 72 ล้านดอลลาร์สหรัฐ โดยมีค่าใช้จ่าย 52 ล้านดอลลาร์สหรัฐในการดำเนินงานดังกล่าว และเพิ่มทุนสำรองไว้ที่ 82 ล้านดอลลาร์สหรัฐ มูลนิธิวิกิมีเดียได้รับทุนสนับสนุนเป็นจำนวนมากโดยการบริจาค โดยมีการบริจาคเฉลี่ยอยู่ที่ 15 ดอลลาร์
คณะเป็นองค์กรที่สนับสนุนโครงการวิกิมีเดียในพื้นที่ทางภูมิศาสตร์ที่ระบุ ซึ่งเป็นประเทศส่วนใหญ่ โดยมี 41 คณะ
วิกิมีเดียเยอรมนี (WMDE) เป็นคณะที่ใหญ่ที่สุด โดยมีงบประมาณรวมทั้งสิ้น 20 ล้านยูโร วิกิมีเดียเยอรมนีจัดสรรประมาณ 1 ล้านยูโรเพื่อสนับสนุนนิติบุคคลที่รับผิดชอบสำหรับแจกจ่ายเงินบริจาค และ 4 ล้านยูโรสำหรับการโอนสู่มูลนิธิวิกิมีเดีย
เพื่อให้มีกระบวนการเดียวกัน ทุกคณะจะทำตามขั้นตอนเดียวกันและของบประมาณรายปีที่คณะกรรมการแจกจ่ายกองทุน มูลนิธิเป็นเจ้าของโดเมนอินเทอร์เน็ตของหน้าโครงการได้ทำการขอส่วนแบ่งจากการบริจาคผ่านทางเว็บไซต์ในประเทศ (เช่น เยอรมนี, สวิตเซอร์แลนด์) หรือจ่ายในคณะหนึ่ง (หรือคณะอื่น ๆ) ตามที่ตกลงกันไว้ รวมมูลค่าต่ำกว่า 4 ล้านดอลลาร์สหรัฐผ่านทางนี้สู่คณะและองค์กรเฉพาะกิจ โดยฐานตามกฎหมายคือ "ข้อตกลงคณะ" กับมูลนิธิ
องค์กรเฉพาะกิจ.
องค์กรเฉพาะกิจก่อตั้งขึ้นเพื่อสนับสนุนโครงการวิกิมีเดียในขอบเขตสำคัญ ซึ่งเป็นองค์กรหนึ่งดังกล่าว
กลุ่มผู้ใช้.
กลุ่มผู้ใช้มีข้อกำหนดที่ไม่เป็นทางการมากกว่าคณะและองค์กรเฉพาะกิจ พวกเขาสนับสนุนและส่งเสริมโครงการวิกิมีเดียภายในประเทศหรือในรูปแบบ, หัวเรื่อง, ประเด็น หรือปัญหาที่เฉพาะเจาะจง ในช่วงต้นปี ค.ศ. 2016 มีกลุ่มผู้ใช้ 55 กลุ่ม เมื่อได้รับการยอมรับจากคณะกรรมการสังกัดแล้ว พวกเขาจะเข้าสู่ "ข้อตกลงและแนวทางปฏิบัติของกลุ่มผู้ใช้" ร่วมกับมูลนิธิ
ทริป.คอม
Trip.com เว็บไซต์การจองการท่องเที่ยวออนไลน์ เปิดตัวเป็นครั้งแรกในปลายปี 2560 ให้บริการผ่านทางเว็บไซต์และแอปพลิเคชันมือถือทั้งในระบบปฏิบัติการแอนดรอยด์และ iOS โดย Ctrip.com International, Ltd. (Nasdaq: CTRP) บริษัทผู้นำด้านการจองการท่องเที่ยวออนไลน์ที่ใหญ่เป็นอันดับ 2 ของโลก และยังเป็นบริษัทแม่ของ Skyscanner ได้เข้าซื้อโดเมน Trip.com ในปี 2560 เพื่อขยายบริการให้เข้าถึงกลุ่มลูกค้าในตลาดนานาชาติ
Trip.com ให้บริการการจองเที่ยวบิน โรงแรม และตั๋วรถไฟออนไลน์ โดยจากข้อมูลบนเว็บไซต์ ผู้ใช้สามารถจองโรงแรมและที่พักได้มากกว่า 1,200,000 แห่ง เที่ยวบินสู่เมืองท่องเที่ยวยอดนิยมทั่วโลกกว่า 5,000 เมือง และตั๋วรถไฟใน 5 ประเทศ ได้แก่ สหราชอาณาจักร, เยอรมนี, เกาหลีใต้, จีนไต้หวัน และจีน
Trip.com ยังมีบริการสนับสนุนลูกค้ามากกว่า 19 ภาษา ได้แก่ ภาษาอังกฤษ, จีนแบบดั้งเดิม, ญี่ปุ่น, เกาหลี, รัสเซีย, เยอรมัน, ฝรั่งเศส, สเปน, อินโดนีเซีย, มาเลย์ และไทย พร้อมด้วยเว็บไซต์ภาษาอังกฤษแบบออสเตรเลีย สิงคโปร์ และฮ่องกง นอกจากนั้น เรายังเปิดให้บริการเพิ่มอีก 2 ภาษาคือ เวียดนามและฟิลิปปินส์ ผ่านทางแอปพลิเคชันมือถือ
พฤศจิกายน 2560 – Trip.com เปิดให้บริการอย่างไม่เป็นทางการ
มกราคม 2561 – Trip.com เปิดให้บริการอย่างเป็นทางการ
กุมภาพันธ์ 2561 – Trip.com เปิดให้บริการซื้อตั๋วรถไฟในประเทศเกาหลีใต้ ถือเป็นบริษัทด้านการจองการท่องเที่ยวออนไลน์รายแรกที่เปิดบริการขายตั๋วรถไฟ Korail ออนไลน์
มีนาคม 2561 – Trip.com เปิดให้บริการรถเช่าผ่านเว็บไซต์ภาษาอังกฤษ โดยผู้ใช้สามารถจองบริการรถเช่าได้ใน 6,000 เมืองทั่วโลก
มิถุนายน 2561 – Trip.com เปิดให้บริการรับส่งสนามบินผ่านเว็บไซต์ภาษาอังกฤษ รวมถึงฮ่องกง โดยในปัจจุบันให้บริการมากกว่า 200 เมืองใน 55 ประเทศ
ประวัติโดเมน.
ในปี 2560 Ctrip ได้เข้าซื้อโดเมน Trip.com (เดิมชื่อ Gogobot) และยังเปิดให้บริการอย่างต่อเนื่อง โดยในปัจจุบันได้ใช้ชื่อ Trip by Skyscanner
สถาพร แดงสี
สถาพร แดงสี (; 13 พฤษภาคม พ.ศ. 2531 —) เป็นนักฟุตบอลชาวไทย ปัจจุบันเล่นตำแหน่งแบ็คซ้ายให้กับหนองบัว พิชญ ในไทยลีก และทีมชาติไทย
ในวันที่ 14 กรกฎาคม 2559 การท่าเรือได้บรรลุข้อตกลงในการยืมตัวสถาพร แดงสี จากบุรีรัมย์ ยูไนเต็ด จนจบฤดูกาล
ในวันที่ 6 กุมภาพันธ์ 2560 แบงค็อก ยูไนเต็ด บรรลุข้อตกลงในการคว้าตัวสถาพร แดงสี จากบุรีรัมย์ ยูไนเต็ด อย่างเป็นทางการ ต่อมาในวันที่ 21 มิถุนายน 2560 การแข่งขันช้าง เอฟเอคัพ รอบ 64 ทีมสุดท้าย สถาพรทำประตูแรกให้กับสโมสร นัดที่แบงค็อกบุกไปชนะเชียงรายซิตี 5–1 ผ่านเข้าสู่รอบ 32 ทีมสุดท้ายได้สำเร็จ
ภัทรพล คำสุข
ภัทรพล คำสุข (; 22 กรกฎาคม พ.ศ. 2539 —) เป็นนักฟุตบอลชาวไทย ปัจจุบันเล่นตำแหน่งกองกลางตัวรุกและปีกให้กับราชบุรี ในไทยลีก
ภัทรพลเป็นผู้เล่นชาวไทยคนแรกที่ได้ลงเล่นในเอฟเอคัพ ซึ่งเป็นฟุตบอลถ้วยที่เก่าแก่ที่สุดของอังกฤษ โดยเขาได้ลงเล่นให้กับไฮด์ยูไนเต็ดในนัดที่เปิดบ้านแพ้มิลตันคีนส์ดอนส์ 0–4 เมื่อวันที่ 4 พฤศจิกายน 2560
Trip.com
การออกแบบอุตสาหกรรม
การวางผังภาค
อาร์เจนไทน์แอนตาร์กติกา
ชิเลียนแอนตาร์กติกเทร์ริทอรี
ออสเตรเลียนแอนตาร์กติกเทร์ริทอรี
ศิลปะการร่ายรำ
ศิลปะการร่ายรำ  คือศิลปะหรือการแสดงลำดับการเคลื่อนไหวของร่างกายที่ได้รับการออกแบบ ที่มีท่าทาง รูปแบบ หรือทั้งสองอย่างโดยมีรูปแบบเฉพาะ ศิลปะการร่ายรำอาจหมายถึงการออกแบบในตัวเองอยู่แล้ว ศิลปะการร่ายรำนั้นอยู่ในหลากหลายแขนง ทั้งเชียร์ลีดดิง การถ่ายภาพยนตร์ ยิมนาสติกส์ แฟชันโชว์ สเกตน้ำแข็ง วงเดินแถว การแสดงประสานเสียง ละคร ระบำใต้น้ำ การทำโชว์ลีลาการสับไพ่ งานสร้างวิดีโอเกม และศิลปะภาพเคลื่อนไหว
การออกแบบท่าเต้น
นาคี 2
การถ่ายภาพยนตร์
การถ่ายภาพยนตร์  หรืออาจเรียก การกำกับการถ่ายภาพ (direction of photography) คือวิทยาศาสตร์หรือศิลปะการถ่ายรูปภาพ/ภาพเคลื่อนไหวโดยการบันทึกแสงหรือคลื่นแม่เหล็กไฟฟ้า หรือไม่ก็กระบวนการทางอิเล็กทรอนิกส์โดยวิธีเซนเซอร์รูปภาพ หรือกระบวนการทางเคมีโดยวัสดุไวต่อแสง เช่น ฟิล์มถ่ายภาพ
การถ่ายภาพยนตร์ยังมีในแขนงสาขาต่าง ๆ ในด้านวิทยาศาสตร์และการค้า เช่นเดียวกับในจุดประสงค์ด้านการบันเทิงและการสื่อสารมวลชน
สถานีรถไฟยูระกุโช
สถานีรถไฟยูระกูโจ
โตเกียวเมโทรสายยูระกุโช
สถานีรถไฟอิเกะบุกุโระ
สถานีอากิฮาบาระ
รถไฟใต้ดินโทเอสายอะซะกุซะ
รถไฟใต้ดินโทเอสายชินจุกุ
โตเกียวเมโทรสายมะรุโนะอุชิ
โตเกียวเมโทรสายนัมโบะกุ
โตเกียวเมโทรสายชิโยะดะ
โตเกียวเมโทรสายฟุกุโตะชิง
รายชื่อเครื่องอิสริยาภรณ์รัฐเอกราชโครเอเชีย
เครื่องอิสริยาภรณ์รัฐเอกราชโครเอเชีย. อันเท ปาเวลิช ประมุขแห่งรัฐเอกราชโครเอเชีย ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.
รายชื่อเครื่องอิสริยาภรณ์สาธารณรัฐโดมินิกัน
เครื่องอิสริยาภรณ์สาธารณรัฐโดมินิกัน โดยรัฐบาลสาธารณรัฐโดมินิกัน เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.
เครื่องอิสริยาภรณ์สาธารณรัฐโดมินิกัน ถือกำเนิดในสมัยประธานาธิบดี ราฟาเอล ตรูจิโย. เครื่องอิสริยาภรณ์บางชนิด;ได้รับการเปลี่ยนชื่อภายหลังการอสัญกรรม เมื่อวันที่ 30 พฤษภาคม ค.ศ. 1961.
Currents orders and medals.
These are the orders and medals actually awarded by the :
อิสริยาภรณ์เดิม.
ตารางข้างล่างนี้แสดงรายชื่อเครื่องอิสริยาภรณ์สาธารณรัฐโดมินิกัน ในสมัยตรูจิโย:
เจนี่ เทียนโพธิ์สุวรรณ์
อินฟันตากริสตีนา เฟเดรีกาแห่งสเปน
จ่ายเมื่อรับชม
จ่ายเมื่อรับชม ( (PPV)) เป็นรูปแบบหนึ่งของบริการโทรทัศน์แบบเรียกจ่ายที่ผู้รับบริการของผู้ให้บริการโทรทัศน์สามารถซื้อการรับชมผ่านการออกอากาศทางโทรทัศน์ส่วนบุคคล รายการจะแพร่ภาพรายการในเวลาเดียวกันให้ทุกคนที่สั่งซื้อสามารถรับชมได้ (ต่างจากระบบวีดิทัศน์ตามคำขอที่ผู้ชมสามารถดูรายการในเวลาไหนก็ได้) โดยอาจซื้อรายการผ่านคู่มือบนจอ ระบบโทรศัพท์อัตโนมัติ หรือตัวแทนบริการลูกค้า รายการอาจเป็นภาพยนตร์ยาว การแข่งขันกีฬา และรายการบันเทิงอื่น ๆ เมื่ออินเทอร์เน็ตเติบโตขึ้น คำว่า จ่ายเมื่อรับชมทางอินเทอร์เน็ต (Internet pay-per-view (iPPV)) จะใช้อธิบายถึงบริการจ่ายเมื่อรับชมโดยทางออนไลน์ บริการจ่ายเมื่อรับชมโดยมากแล้วจะใช้เผยแพร่การแข่งขันกีฬาประเภทสู้ อาทิ มวยสากล ศิลปะการต่อสู้แบบผสม และการบันเทิงด้านกีฬาอย่าง มวยปล้ำอาชีพ
เจ้าชายกอห์ลัมเรซา ปาห์ลาวี
เจ้าชายกอห์ลัมเรซา ปาห์ลาวี  ประสูติเมื่อวันที่ 16 พฤษภาคม 2466 เป็นพระราชโอรสใน พระเจ้าชาห์ เรซา ปาห์ลาวี กับ คาร์มา อัล-โมลูก เป็นพระอนุชาต่างพระมารดาใน พระเจ้าชาห์ โมฮัมหมัด เรซา ปาห์ลาวี พระองค์ทรงเรียนจบจากประเทศสวิตเซอร์แลนด์ และเริ่มอาชีพของในกองทัพอิหร่าน ทำหน้าที่เป็นผู้ตรวจการทั่วไป หลังจากดำรงตำแหน่งต่างๆ ในกองทัพทรงด้รับการเลื่อนยศให้พลโทใน 2516 ในปี 2498 ทรงก็กลายเป็นสมาชิกพระองค์หนึ่งของคณะกรรมการโอลิมปิกสากล นอกจากนี้ทรงยังทำหน้าที่เป็นประธานของคณะกรรมการโอลิมปิกแห่งชาติอิหร่าน และเป็นสมาชิกของสภาพระองค์สำคัญในระหว่างที่พระเจ้าชาห์ เรซา ปาห์ลาวี พระราชบิดาเสด็จพระราชดำเนินเยือนประเทศต่างๆ ตั้งแต่วันที่ 5-13 ธันวาคม พ.ศ. 2516 พระองค์และพระชายาได้เสด็จเยือนประเทศจีน อย่างเป็นทางการในฐานะที่เป็นประธานการเกษตรและอุตสาหกรรมของอิหร่าน ต่อมาทรงเกษียณอายุราชการในตำแหน่งพลจัตวา
เจ้าชายกอห์ลัมเรซา ปาห์ลาวี ทรงเสกสมรสครั้งแรกกับ โฮมา อาลัม เมื่อวันที่ 4 เมษายน 2490 โดยมีพระบุตรดังนี้
ต่อมาทรงหย่าในปี 2499 และเสกสมรสใหม่กับ มาเรียนจา จาคาไบ ในปี 2505 มีพระบุตรดังนี้
Lsjbot
Lsjbot คือบอตสร้างบทความวิกิพีเดียอัตโนมัติ หรืออินเทอร์เน็ตบอต พัฒนาขึ้นโดย Sverker Johansson สำหรับวิกิพีเดียภาษาสวีเดน บอตมุ่งเน้นในการสร้างบทความเกี่ยวกับสิ่งมีชีวิตและสถานที่ต่าง ๆ ทางภูมิศาสตร์
ตามคำอธิบายบอตในวิกิพีเดยภาษาสวีเดน Lsjbot ได้นำเนินการสร้างบทความในวิกิพีเดียภาษาสวีเดน วิกิพีเดียภาษาเซบัวโน(ซึ่งเป็นภาษาแม่ของภรรยาของเขา) และวิกิพีเดียภาษาวาไร และได้ทำการสร้างบทความส่วนใหญ่ในวิกิพีเดียภาษานั้น ๆ
ในวันที่ 15 มิถุนายน 2556 วิกิพีเดียภาษาสวีเดนได้มีบทความเกินหนึ่งล้านบทความ ซึ่งบทความที่หนึ่งล้านคือบทความที่เขียนโดย Lsjbot ในเรื่องสปีชีส์ของผีเสื้อ "Erysichton elaborata" ซึ่งในขณะเวลานั้น ประมาณครึ่งหนึ่งของจำนวนบทความในวิกิพีเดียภาษาสวีเดนถูกสร้างโดยบอตตัวนี้ และหนึ่งในสามของบทความทั้งหมดที่ถูกสร้างโดย Lsjbot อยู่ในวิกิพีเดียภาษาสวีเดน ในสิงหาคมในปีเดียวกัน Lsjbot ได้ทำการสร้างบทความประมาณ 7,200 บทความต่อวัน ซึ่งถือว่าเป็นการสร้างบทความที่มากที่สุดต่อวันในวิกิพีเดีย
ในปัจจุบัน Lsjbot ได้ทำการแก้ไขมากกว่า 33 ล้านครั้งในวิกิพีเดีย
เฟียร์เลส (อัลบั้มเทย์เลอร์ สวิฟต์)
เรด (อัลบั้มเทย์เลอร์ สวิฟต์)
1989 (อัลบั้มเทย์เลอร์ สวิฟต์)
เรพิวเทชัน (อัลบั้มเทย์เลอร์ สวิฟต์)
แอสเทียร์สโกบาย
ฟุตบอลชิงแชมป์แห่งชาติอาเซียน 2018 รอบคัดเลือก
ฟุตบอลชิงแชมป์แห่งชาติอาเซียน 2018 รอบคัดเลือก เป็นการแข่งขันที่จะคัดเลือกทีมเพื่อไปแข่ง เอเอฟเอฟ ซูซูกิ คัพ 2018 ซึ่งเป็นการแข่งขันฟุตบอลชิงแชมป์แห่งชาติอาเซียนครั้งที่ 12 ซึ่งรอบคัดเลือกครั้งนี้เป็นการแข่งขันของทีมอันดับสุดท้ายจากการแข่งขันเมื่อปี 2016 จำนวน 2 ทีม แบบ เหย้า – เยือน จำนวน 2 นัด ผู้ชนะจะได้เข้าไปแข่งกับอีก 9 ทีมที่เหลือในรอบแบ่งกลุ่ม เมื่อวันที่ 7 สิงหาคม พ.ศ. 2561, คณะกรรมการการจัดงานได้รับการยืนยันว่าสนามที่ ติมอร์-เลสเตจะลงเล่นพบกับบรูไนได้มีการเปลี่ยนอแลงเนื่องจากปัญหาไฟแสงส่องในสนามไม่เพียงพอ. นัดเปิดสนามที่จะจัดขึ้นที่ สนามกีฬากัวลาลัมเปอร์, ประเทศมาเลเซีย, ไม่ใช่ตามแผนเดิมที่วางไว้ที่ สนามกีฬาแห่งชาติ, ดิลี.
ติมอร์-เลสเต ได้ผ่านเข้าสู่ฟุตบอลชิงแชมป์แห่งชาติอาเซียน รอบแบ่งกลุ่ม และได้เข้าไปอยู่ในกลุ่ม บี หลังจากเอาชนะด้วยสกอร์รวมสองนัด 3–2 จากรอบคัดเลือกทั้งสองนัด.
"รวมผลสองนัด ติมอร์-เลสเต ชนะ 3–2."
ริชาร์ดผู้ไม่กลัวใคร ดยุคแห่งนอร์มังดี
ริชาร์ดที่ 2 แห่งนอร์ม็องดี
เอเตียน ตาร์ดิฟ เดอ ปอเมอรู เดอ บอร์เดอซูล
เมื่อนโปเลียนสิ้นชีพ บอร์เดอซูลเป็นหนึ่งในบรรดาจอมพลฝรั่งเศสที่มีส่วนร่วมในการปฏิวัติเดือนกรกฎาคมคู่กับจอมพล โอกุสต์ เดอ มาร์มง
บอร์เดอซูลเสียชีวิตที่ฟงแตน-ชาลิสในจังหวัดอวซเมื่อวันที่ 3 ตุลาคม ค.ศ. 1837 ในวัย 66 ปี
อัสมัต เดาลัตชาฮี
แอสแมต ดาวลัตชาไฮ หรือ เจ้าหญิงแอสแมต ดาวลัตชาไฮ พระวรราชชายาแห่งอิหร่าน  เสด็จพระราชสมภพเมื่อปี 2448 เป็นธิดาของ เจ้าชายกอห์ลัม อาลี เมียซา ดาวลัตฮาไฮ เมื่อครั้นพระองค์ทรงพระเยาว์นั้น ทรงเป็นสตรีที่เพียบพร้อมทั้งรูปลักษณ์ กริยา และมารยาททางสังคม เนื่องจากบิดาของพระองค์นั้นเป็นเจ้าชาย พระองค์ทรงมีพระเชษฐษ 1 คน คือ เมฮาจินี ดาวลัตฮาไฮ เอกอัครราชทูตประจำประเทศอิหร่าน
แอสแมต ดาวลัตชาไฮ ทรงเข้าพระราชพิธีอภิเษกสมรสกับ พระเจ้าชาห์ เรซา ปาห์ลาวี โดยเป็นพระมเหสีพระองค์ที่ 4 และพระองค์สุดท้าย งานจัดขึ้นเมื่อปี 2466 พระองค์กลายเป็น เจ้าหญิงแอสแมต ดาวลัตชาไฮ พระวรราชชายาแห่งอิหร่าน มีพระราชบุตรดังนี้
พระองค์และพระราชสวามีพร้อมด้วยพระราชบุตร ประทับในพระราชวังหินอ่อนในกรุงเตหะราน ต่อมาทีงถูกเนรเทศไปประเทศมอริเชียส ในปี 2484 ก่อนจะเสด็จนิวัติกลับประเทศอิหร่านหลังจากนั้นไม่กี่เดือน โดยเมื่อพระเจ้าชาห์ เรซา ปาห์ลาวี พระราชสวามีเสด็จสวรรคตลงเมื่อปี 2487 พระองค์จึงสมรสใหม่กับ มอห์เซน ราซิ ซึ่งทำให้พระองค์ต้องลาออกจากฐานันดรและกลับสู่ฐานะสามัญชน ก่อนที่รัฐบาลจะคืนพระอิสริยยศกลับคืนเนื่องจากทรงไม่มีพระบุตรกับพระสวามีคนใหม่ และเป็นพระราชมารดาในพระราชโอรสของพระเจ้าชาห์ เรซา ปาห์ลาวี
เจ้าหญิงแอสแมต ดาวลัตชาไฮ พระวรราชชายาแห่งอิหร่าน เสด็จสรรคตลงเมื่อวันที่ 24 กรกฎาคม 2538 สิริพระชนมายุ 90 พรรษา
แอสแมต ดาวลัตฮาไฮ
ดินแดนแอนตาร์กติกาของสหราชอาณาจักร
อาณานิคมรอสส์
รูล 34 (อินเทอร์เน็ตมีม)
กฎข้อที่ 34  เป็นอินเทอร์เน็ตมีมที่เกี่ยวกับงานลามกในอินเตอร์เน็ต
ไม่มีใครรู้ว่า รูล 34 เกิดจากอะไร แต่มีหลักฐานว่า รูล 34 เกิดขึ้นครั้งแรกใน4chanเมื่อปี 1993 หลังจากนั้นในปี 2003 เว็บโคมิกได้ให้นิยามว่า "รูล 34: มีงานลามกแน่นอน ไม่มีข้อยกเว้น" หลังจากนั้น รูล 34 ถูกบัญญัติในเออร์เบินดิกชันแนรีเมื่อปี 2006
ชาวอินเตอร์เน็ตยกรูล 34 ให้กลายเป็นมีม และสื่อลามกทางอินเตอร์เน็ต โดยรวมกับแฟนฟิกชั่น, สแลชฟิกชั่น และเฮนไต
ในขณะที่รูล 34 เริ่มเป็นกระแส ทางเดอะเดลีเทลิกราฟได้จัดให้รูล 34 เป็นอันดับ 3 จาก 10 อันดับกฎของอินเตอร์เน็ตในปี2009
คอรีย์ ดอกโตโรว์ ได้บอกว่า "รูล 34 มักจะเป็นเว็บไซต์รูปภาพที่ดูแปลกตา, น่าสนใจ และแปลกประหลาด..."
กฎนี้เป็นกฎธรรมดาที่เป็นกระแสในอินเตอร์เน็ต ตัวอย่างเช่น:
บางครั้งกฎข้อที่ 34 จะมีคำว่า "ไม่มีข้อยกเว้น" และเชื่อมโยงไปยังกฎข้อที่ 35 เช่น:
ฮัมซะฮ์ อิบน์ อับดุลมุฏฏอลิบ
ฮัมซะฮ์ อิบน์ อับดุลมุฏฏอลิบ  (ค.ศ.570–625) เป็นเศาะฮะบะฮ์ และเป็นลุงของศาสดา  มุฮัมมัด
ชื่อตอนที่ยังอยู่ในวัยเด็กคือ "อบูอุมามะฮ์"  และ "อบูยะอฺลา" . โดยมีสมญานามว่า "ราชสีห์ของอัลลอฮ์"  และ "ราชสีห์แห่งสวรรค์"  ส่วนศาสดามุฮัมมัดได้ให้สมญานามว่า "ซัยยิดุช-ชุฮาดา’" ( "หัวหน้าของผู้สละชีพ")
บิดามารดา.
ฮัมซะฮ์มีความสามารถในการต่อสู้, ยิงธนู และศึกสงคราม
ฮัมซะฮ์แต่งงานสามครั้งและมีลูกหกคนได้แก่
เขาเข้ารับอิสลามในช่วงปลายปี 615 หรือต้นปี 616 ในขณะที่เขากลับมาจากการล่าสัตว์ในทะเลทราย แล้วเขาได้คนบอกว่าอบูญะฮัลได้ "ทำร้ายและต่อว่าท่านศาสดา" "ต่อว่าศาสนาของท่านและพยายามทำให้ท่านขายหน้า" แต่มุฮัมหมัดก็ไม่ทำอะไรทั้งสิ้น ฮัมซะฮ์จึง "รู้สึกแค้น" และ "รีบไปหาอบูญะฮัล"ที่กะอ์บะฮ์ ขณะที่อบูญะฮัลกำลังนั่งอยู่กับผู้อาวุโส เขาจึงชกอบูญะฮัลด้วยธนูของเขา แล้วพูดว่า "เจ้าจะทำร้ายเขามั้ย ถ้าฉันอยู่ในศาสนาของเขาและพูดเหมือนอย่างที่เขาพูดล่ะ? ชกฉันสิถ้าเจ้ากล้า!" คนข้าง ๆ อบูญะฮัลพยายามจะช่วยเขา แต่อบูญะฮัลพูดว่า "ปล่อยให้อบูอุมารา [ฮัมซะฮ์] อยู่คนเดียวเถอะ ขอสาบานต่อพระเจ้า ข้าได้ดูถูกหลานชายของเขาอย่างมาก" หลังจากอุบัติเหตุครั้งนั้น ฮัมซะฮ์ได้เข้าไปในบ้านอัล-อัรกอมและเข้าอิสลาม
ประสบการทางทหาร.
ฮัมซะฮ์พลีชีพในสงครามอุฮุดเมื่อวันที่ 22 มีนาคม ค.ศ.625 (3 เชาวาล ฮ.ศ.3) ขณะที่มีอายุ 59 ปี (จันทรคติ)
ฮัมซะฮ์ถูกฆ่าโดยวะฮ์ชี อิบน์ ฮัรบ์ทาสชาวอบิสสิเนียของฮินด์ บินต์ อุตบะฮ์ภายใต้สัญญาว่าเขาจะเป็นอิสระถ้าเขาฆ่าฮัมซะฮ์ได้ เนื่องจากเธอแค้นที่ฮัมซะฮ์ฆ่าลุงของเธอที่สงครามบะดัร
หลังจากนั้นวะฮ์ชีได้เปิดท้องและนำตับให้ฮินด์ บินต์ อุตบะฮ์ และเธอเคี้ยวตับของเขาแล้วคายทิ้ง "จากนั้นเธอทำลายร่างกายของฮัมซะฮ์โดยนำบางส่วนจากร่างกายมาทำสร้อยข้อเท้า, สร้อยคอ และจี้ แล้วนำมันกลับไปที่มักกะฮ์"
มุฮัมมัดได้กล่าวว่า "ฉันเห็นมลาอิกะฮ์ (เทวทูต) กำลังอาบน้ำให้ฮัมซะฮ์ในสวรรค์"
ฐิตินันท์ คลังเพชร ชื่อเล่น โอนีล (เกิด 5 มีนาคม พ.ศ. 2536) เป็นนักแสดงหญิงชาวไทย เป็นที่รู้จักจากการแสดงละครซิทคอมเรื่อง "ครอบครัวตัวสลับ" ทางช่องทรูโฟร์ยู และจากละครโทรทัศน์เรื่อง "เหยื่อพยาบาท" โดยรับบท เจิน
ฐิตินันท์ คลังเพชร เกิดที่จังหวัดเชียงใหม่ ประเทศไทย จบการศึกษาระดับปริญญาตรีจาก คณะการสื่อสารมวลชน สาขาวิชาสื่อสารการบันเทิง มหาวิทยาลัยเชียงใหม่ ก่อนเข้าสู่วงการบันเทิงฐิตินันท์ได้เป็นแม่ค้าขายเสื้อผ้าหลังจากนั้นได้เข้ามาฝึกงานที่กรุงเทพและได้รู้จักกับโมเดลลิงคนหนึ่งซึ่งพาเธอไปแคสติงและได้แสดงภาพยนตร์โฆษณาต่างๆมากมายจนได้รับโอกาสให้มาแสดงละครโดยเริ่มจากการรับบท ดาว ในซิทคอมเรื่อง "ครอบครัวตัวสลับ" ทางช่องทรูโฟร์ยู หลังจากนั้นได้รับโอกาสให้แสดงละครโทรทัศน์เรื่องแรกทางช่อง 3 SD คือเรื่อง "เหยื่อพยาบาท" รับบท เจิน สาวชอบเพ้อฝัน ร่าเริงแจ่มใส แต่เป็นคนขี้อิจฉา ซึ่งถือว่าละครโทรทัศน์เรื่องนี้ทำให้เธอได้ก้าวมาเป็นนักแสดงอย่างเต็มตัว
ชีวิตหลังความตาย
ชีวิตหลังความตาย  เป็นมโนทัศน์ซึ่งเป็นสารัตถะของอัตลักษณ์ของปัจเจกบุคคลหรือกระแสสำนึกที่ยังสำแดงอยู่หลังกายหยาบตายลง หลายความคิดเกี่ยวกับชีวิตหลังความตายเชื่อว่าส่วนสารัตถะของปัจเจกบุคคลซึ่งมีชีวิตอยู่หลังตายลงนั้นอาจเป็นธาตุบางส่วน หรือเป็นวิญญาณหรือสปิริตทั้งหมดของปัจเจกบุคคลซึ่งนำพาสารัตถะไปด้วย และอาจปรากฏเอกลักษณ์ส่วนบุคคล หรือไม่ปรากฏดังในนิพพานของศาสนาแบบอินเดีย ความเชื่อในชีวิตหลังความตายซึ่งอาจเป็นไปตามธรรมชาติหรือเหนือธรรมชาติก็ตามตรงข้ามกับความเชื่อในความหลงลืมชั่วนิรันดร์ (eternal oblivion)
ในบางทัศนะ การดำรงอยู่หลังความตายนี้เกิดในอาณาจักรสปิริต และในทัศนะที่ได้รับความนิยมอื่น ปัจเจกบุคคลอาจจุติใหม่ในโลกนี้และเริ่มวัฏจักรชีวิตใหม่อีกหน ซึ่งมักไม่มีความทรงจำจากชาติอดีตมาด้วย ในทัศนะอย่างหลังนี้ การเวียนว่ายตายเกิดอาจเกิดขึ้นซ้ำแล้วซ้ำเล่าจนกว่าปัจเจกนั้นจะเข้าสู่อาณาจักรสปิริตหรือโลกอื่น
บางระบบความเชื่อ เช่นในประเพณีเอบราฮัม เชื่อว่าผู้ตายไปสู่ภพใดภพหนึ่งหลังเสียชีวิตตามที่พระเป็นเจ้าหรือคำพิพากษาของเทวดากำหนดโดยยึดตามกรรมหรือความเชื่อของผู้นั้นระหว่างที่ยังมีชีวิตอยู่ ในทางตรงข้าม ในระบบการกลับชาติเช่นในศาสนาแบบอินเดีย สภาพของการดำรงอยู่อย่างต่อเนื่องนั้นกำหนดโดยตรงจากการกระทำของปัจเจกบุคคลในชีวิตที่ยุติไปนั้นมากกว่าคำวินิจฉัยของสัตอื่น
รายชื่อธงในประเทศเยอรมนี
รายชื่อธงในสาธารณรัฐไวมาร์
รายชื่อธงในประเทศแอฟริกาใต้
รายชื่อตอนนารูโตะ ตำนานวายุสลาตัน
อังกฤษในสมัยกลางยุครุ่งโรจน์
อังกฤษในยุคกลางช่วงรุ่งโรจน์  คือ ประวัติศาสตร์ของประเทศอังกฤษในช่วงระหว่างการพิชิตของชาวนอร์มันในปี ค.ศ. 1066 จนถึงการสิ้นพระชนม์ของพระเจ้าจอห์นที่คนส่วนหนึ่งมองว่าเป็นกษัตริย์อ็องฌูแว็งคนสุดท้ายของอังกฤษในปี ค.ศ. 1216
อังกฤษภายใต้การปกครองของชาวนอร์มัน.
วิลเลียม ดยุคแห่งนอร์ม็องดี ได้รับการสวมมงกุฎเป็นกษัตริย์แห่งอังกฤษเมื่อวันที่ 25 ธันวาคม ค.ศ. 1066 ทว่าในตอนแรกตำแหน่งของพระองค์ไม่ค่อยมั่นคงปลอดภัยนัก พระองค์มีคนเพียงหลักพันไว้ควบคุมประชากรราว 2 ล้านคน อีกทั้งพระเจ้าสเวน กษัตริย์แห่งเดนมาร์กเองก็อ้างสิทธิ์ในราชบัลลังก์อังกฤษเช่นกัน ในช่วงแรกชาวนอร์มันเป็นผู้รุกรานที่เป็นที่เกลียดชังและพวกเขาต้องดับความขุ่นเคืองของประชากรชาวแซ็กซัน
วิธีการหนึ่งที่ชาวนอร์มันใช้ควบคุมชาวแซ็กซันคือการสร้างปราสาท พวกเขาเลือกเนินดินที่เรียกว่าม็อตต์ ด้านบนพวกเขาล้อมรั้วไม้ ด้านล่างพวกเขาล้อมรั้วไม้อีกชั้น พื้นที่ภายในถูกเรียกว่าไบลีย์ สิ่งนี้จึงถูกเรียกว่าปราสาทแบบม็อตต์แอนด์ไบลีย์ หรือปราสาทเนิน ไม่นานชาวนอร์มันก็เริ่มสร้างปราสาทหิน ในปี ค.ศ. 1078 วิลเลียมเริ่มสร้างหอคอยลอนดอน
วิลเลียมพำนักอยู่ในนอร์ม็องดีตั้งแต่เดือนมีนาคมจนถึงเดือนธันวาคม ค.ศ. 1067 เมื่อพระองค์กลับมาอังกฤษ ภารกิจแรกของพระองค์คือปราบการลุกฮือในฝั่งตะวันตกเฉียงใต้ พระองค์ทำการปิดล้อมเอ็กซิเตอร์ จนเมืองที่ล้อมรอบด้วยกำแพงยอมจำนนอย่างมีเกียรติในที่สุด
แม้อังกฤษตอนใต้จะตกอยู่ภายใต้การควบคุมของชาวนอร์มันแล้ว แต่ตอนกลางกับตอนเหนือนั้นต่างออกไป ในปี ค.ศ. 1068 วิลเลียมเดินทัพขึ้นเหนือผ่านวอริคและน็อตติงแฮมเข้าสู่ยอร์ก ประชาชนของยอร์กยอมสวามิภักดิ์ต่อพระองค์ทันที วิลเลียมจึงกลับไปลอนดอนทางแคมบริดจ์และยอร์ก
ทว่าในเดือนมกราคม ค.ศ. 1069 ประชาชนของยอร์กเชอร์และนอร์ธัมเบอร์แลนด์ก่อกบฏ วิลเลียมรีบขึ้นเหนือไปบดขยี้กลุ่มกบฏ ทว่าการขึ้นเหนือพัดเปลวไฟแห่งการก่อกบฏให้ปะทุขึ้นในพื้นที่อื่น มีการลุกฮือเกิดขึ้นในซอเมอร์เซ็ตและดอร์เซ็ต อีกทั้งชาวแซ็กซันยังเรียกตัวเอ็ดการ์ พระนัดดาชายของพระเจ้าเอ็ดมุนด์ผู้ทนทาน อดีตผู้ปกครองชาวแซ็กซัน มานำกองทัพชาวไอริชไปเดวอนเหนือ ทว่าผู้บัญชาการชาวนอร์มันในพื้นที่บดขยี้การลุกฮือและขับไล่พวกไอริชออกไปได้
ยังไม่จบเพียงเท่านั้น ในฤดูใบไม้ร่วงของปี ค.ศ. 1069 พระเจ้าสเวนแห่งเดนมาร์กส่งคนมาสำรวจอังกฤษ เมื่อชาวเดนมาถึงยอร์กเชอร์ ประชาชนของยอร์กเชอร์ลุกขึ้นมาก่อกบฏอีกครั้ง วิลเลียมเดินทัพขึ้นเหนือไปยึดครองยอร์ก ชาวเดนถอนทัพออกจากอังกฤษตอนเหนือ ครั้งนี้วิลเลียมนำเอานโยบายการเผาทำลายผืนดินมาใช้เพื่อไม่ให้เกิดการก่อกบฏขึ้นในตอนเหนืออีก ในปี ค.ศ. 1069 – 1070 คนของพระองค์เผาบ้าน, พืชพรรณธัญญาหาร และเครื่องไม้เครื่องมือ ตั้งแต่ฮัมเบอร์จนถึงเดอแรม พวกเขายังสังหารปศูสัตว์ ความอดอยากที่เกิดขึ้นตลอดหลายปีหลังจากนั้นทำให้ผู้คนหิวตาย อาชญากรรมที่เลวร้ายนี้ถูกเรียกว่าการทำลายทางเหนือ และต้องใช้เวลาหลายปีกว่าจะฟื้นฟูตอนเหนือของอังกฤษกลับมาได้
ทว่าในปี ค.ศ. 1070 พระเจ้าวิลเลียมทำสนธิสัญญากับพระเจ้าสเวน ชาวเดนจึงจากไป ชาวแซ็กซันยังคงต่อสู้ต่อไปในเฟนส์ แต่ในปี ค.ศ. 1071 พวกเขาถูกบีบให้ยอมจำนน เฮียร์เวิร์ดหนีไป วิลเลียมจึงควบคุมอังกฤษทั้งประเทศ
วิลเลียมยังเปลี่ยนศาสนจักรในอังกฤษ ในตอนนั้นศาสนจักรร่ำรวยและมีอำนาจ กษัตริย์จึงจำเป็นต้องมีคนช่วย วิลเลียมแทนที่นักบวชอาวุโสชาวแซ็กซันด้วยกลุ่มคนที่ภักดีต่อพระองค์ แลนฟรังก์ ชาวอิตาเลียน แทนที่สติกุนด์ อาร์ชบิชอปแห่งแคนเทอร์บรีชาวแซ็กซัน (โดยได้รับการเห็นชอบจากพระสันตะปาปา) แล้วแลนฟรังก์ก็ถอดเหล่าบิชอปและพระอธิการออกเพื่อเอาชาวนอร์มันมาแทนที่
ในชนชั้นล่างลงมาทางสังคมก็มีการเปลี่ยนแปลงเกิดขึ้นเช่นกัน ในช่วงปลายสมัยแซ็กซัน เหล่าชาวนาคือคนที่ไม่มีอิสรภาพ แนวทางนี้ถูกสืบสานต่อโดยชาวนอร์มัน ในทางกลับกันความเป็นทาสนั้นลดลง (และหมดไปในกลางคริสต์ศตวรรษที่ 12)
ในปี ค.ศ. 1085 วิลเลียมตัดสินใจทำการสำรวจอาณาจักรของตนครั้งใหญ่เพื่อดูตรวจสอบดูว่ามั่งคั่งแค่ไหน เป็นผลให้เกิดหนังสือวันพิพากษา (ดูมสเดย์) ขึ้นในปี ค.ศ. 1086
วิลเลียมสิ้นพระชนม์ในปี ค.ศ. 1087 และพระโอรสที่ชื่อวิลเลียมเช่นกันของพระองค์สืบทอดตำแหน่งต่อจากพระองค์ (บางครั้งพระองค์ก็ถูกเรียกว่าวิลเลียมรูฟัสเพราะผิวที่เป็นสีแดง) พระเชษฐาของรูฟัส โรเบิร์ต (หรือรอแบต์ตามการออกเสียงแบบฝรั่งเศส) กลายเป็นดยุคแห่งนอร์ม็องดี
วิลเลียมรูฟัส.
รูฟัสไม่ใช้คนที่เคารพในศาสนาและไม่เป็นที่นิยมอย่างมากในหมู่นักบวช นอกจากนี้พวกเขายังวิพากษ์วิจารณ์พระองค์กับข้าราชสำนักของพระองค์ที่ไว้ผมยาว (ในยุคของพระบิดาของพระองค์นิยมไว้ผมสั้น) นักบวชคิดว่าผมยาวนั้นเป็นคุณสมบัติของผู้หญิง
ทว่าในอีกหลายๆ แง่มุมรูฟัสก็เป็นกษัตริย์ที่มีพระปรีชาสามารถ ภายใต้การปกครองของพระองค์ เหล่าบารอนตกที่นั่งลำบากเนื่องจากส่วนใหญ่มีที่ดินทั้งในนอร์ม็องดีและในอังกฤษ หลายคนอยากให้ทั้งสองฝั่งอยู่ใต้การปกครองของคนๆ เดียว ในปี ค.ศ. 1080 จึงมีการก่อกบฏเกิดขึ้นในอังกฤษตะวันออก กลุ่มกบฏอยากปลดรูฟัสออกจากตำแหน่งและให้พระเชษฐาของพระองค์ โรเบิร์ต ปกครองทั้งอังกฤษและนอร์ม็องดี ทว่ารูฟัสบดขยี้กลุ่มกบฏได้ การก่อกบฏครั้งที่สองในปี ค.ศ. 1095 ก็ถูกบดขยี้เช่นกัน
วิลเลียมรูฟัสถูกยิงด้วยลูกธนูขณะกำลังล่าสัตว์อยู่ในนิวฟอเรสต์ ไม่มีใครรู้ว่ามันเป็นอุบัติเหตุหรือการฆาตกรรม (ซึ่งดูน่าจะเป็นอย่างหลังมากกว่า)
อังกฤษในคริสต์ศตวรรษที่ 12.
เฮนรีที่ 1.
เฮนรีที่ 1 เสด็จพระราชสมภพในปี ค.ศ. 1068 และพระองค์ได้รับการศึกษาอย่างดี เมื่อยึดบัลลังก์มาได้ พระองค์ออกกฎบัตรสัญญาว่าจะปกครองด้วยความยุติธรรม พระองค์ยังได้รับความนิยมจากไพร่ฟ้าประชาชนชาวแซ็กซันจากการแต่งงานกับอีดิธ ลูกหลานของพระเจ้าเอ็ดมุนด์ผู้ทนทาน ที่สำคัญที่สุด พระองค์ยังเคารพในศาสนจักร
เฮนรีพิสูจน์ให้เห็นว่าพระองค์เป็นพระมหากษัตริย์ผู้มีพระปรีชาสามารถ พระองค์มักขัดแย้งกับพระเชษฐา โรเบิร์ต ดยุคแห่งนอร์ม็องดี ในปี ค.ศ. 1101 โรเบิร์ตบุกอังกฤษ ขึ้นฝั่งที่อ่าวพอร์ตสมัธ แต่สนธิสัญญาอัลทอนทำให้พระองค์ยอมกลับบ้านไปอีกครั้ง ทว่าสันติสุขคงอยู่ได้ไม่นาน ในปี ค.ศ. 1105 เฮนรีบุกนอร์ม็องดี ในปี ค.ศ. 1106 พระองค์ชนะสมรภูมิแต็งเชอเบร (ไพร่ฟ้าประชาชาวแซ็กซันของพระองค์มองว่าสมรภูมินี้คือการแก้แค้นให้กับสมรภูมิเฮสติงส์) เฮนรียังจับกุมตัวพระเชษฐา โรเบิร์ต พระองค์ถูกจองจำจนถึงปี ค.ศ. 1134 ที่ทรงสิ้นพระชนม์ด้วยพระชนมายุ 80 พรรษา
เฮนรียังตั้งสวนสัตว์หลวงขึ้นมาในอังกฤษโดยมีสัตว์แปลกอย่างสิงโต, เสือดาว, ลิงซ์, อูฐ และเม่น
ในขณะเดียวกันเฮนรีมีพระโอรสคนเดียวชื่อวิลเลียม ในปี ค.ศ. 1119 กษัตริย์แห่งฝรั่งเศสยอมรับวิลเลียมเป็นทายาทในบัลลังก์อังกฤษและทายาทในตำแหน่งดยุคแห่งนอร์ม็องดี ทว่าวิลเลียมจมน้ำสิ้นพระชนม์ในปี ค.ศ. 1120 เมื่อเรือของพระองค์ เรือขาว อับปาง ทิ้งให้เฮนรีไม่เหลือทายาท ก่อนจะสิ้นพระชนม์ในปี ค.ศ. 1135 เฮนรีให้เหล่าบารอนสัญญาว่าจะยอมรับพระธิดาของพระองค์ มาทิลดา เป็นพระราชินี
ทว่าเมื่อเฮนรีสิ้นพระชนม์ในปี ค.ศ. 1135 พระนัดดาชาย (ลูกชายของพี่น้อง) ของพระองค์ สตีเฟน ก็อ้างสิทธิ์ในบัลลังก์เช่นกันและบารอนหลายคนสนับสนุนพระองค์ มาทิลดาอยู่ต่างแดนในตอนที่พระบิดาสิ้นพระชนม์ สตีเฟนจึงได้รับการสวมมงกุฎเป็นกษัตริย์แห่งอังกฤษ แต่มาทิลดาก็ไม่ยอมวางมือจากการอ้างสิทธิ์ในบัลลังก์และพระองค์เองก็มีผู้สนับสนุนหลายคนเช่นกัน ส่งผลให้สงครามกลางเมืองอันยาวนานเกิดขึ้น ซึ่งจะอยู่ไปจนถึงปี ค.ศ. 1154 ช่วงเวลาหลายปีนี้ถูกเรียกว่า "ฤดูหนาวอันยาวนานทั้งสิบเก้าฤดู" การต่อสู้จบลงไม่นานก่อนสตีเฟนจะสิ้นพระชนม์ เมื่อพระองค์ยอมรับให้บุตรชายของมาทิลดา เฮนรี เป็นทายาทของตน หลังพระเจ้าสตีเฟนสิ้นพระชนม์ในปี ค.ศ. 1154 บุตรชายของมาทิลดากลายเป็นพระเจ้าเฮนรีที่ 2
เฮนรีที่ 2.
พระเจ้าเฮนรีที่ 2 เป็นกษัตริยแพลนทาเจเนตคนแรก พระองค์เสด็จพระราชสมภพที่เลอม็องส์ในประเทศฝรั่งเศสในปี ค.ศ. 1133 พระองค์เป็นชายมีการศึกษาสูงที่เป็นที่รู้กันว่ามีอารมณ์รุนแรง
ทว่าเฮนรีไม่ได้ปกครองแค่อังกฤษ พระองค์ยังปกครองพื้นที่ขนาดใหญ่ของฝรั่งเศส ตั้งแต่ปี ค.ศ. 1150 พระองค์เป็นดยุคแห่งนอร์ม็องดี ตั้งแต่ปี ค.ศ. 1151 พระองค์เป็นเคานต์แห่งอ็องฌู การแต่งงานกับเอลินอร์แห่งอากีแตนทำให้พระองค์กลายเป็นขุนนางเจ้าของที่ดินส่วนดังกล่าวของฝรั่งเศส ต่อมาพระองค์กลายเป็นผู้ปกครองของบริตทานี ในวัยผู้ใหญ่เฮนรีใข้เวลาอยู่ในฝรั่งเศสมากกว่าในอังกฤษ
ในปี ค.ศ. 1170 ขณะที่เฮนรีอยู่ในนอร์ม็องดี พระองค์โกรธจนขาดสติและตะคอกออกมาว่า "ไม่มีใครคิดจะกำจัดนักบวชตัวปัญหาคนนี้ให้ข้าเลยหรือ" อัศวินสี่คนถือว่านั่นเป็นคำสั่งและไปอังกฤษเพื่อสังหารเบ็คเก็ตในอาสนวิหารแคนเทอร์บรี ผู้คนมีความคิดเป็นลบกับการฆาตกรรมครั้งนี้ พระองค์จึงแสดงสำนึกบาปด้วยการเดินเท้าเปล่าไปแคนเทอร์บรีให้นักบวชเฆี่ยนหลังที่เปลือยเปล่าของพระองค์
เฮนรียังมีปัญหากับพระโอรสเพราะพระองค์ปฏิเสธที่จะมอบอำนาจที่แท้จริงให้ พระองค์มีพระโอรสธิดา 8 คนและมีที่สิ้นพระชนม์ในวัยเด็ก 4 คน (ซึ่งไม่ถือว่าผิดปกติในยุคกลางที่อัตราการเสียชีวิตของทารกมีสูงมาก) พระโอรสสี่คนที่รอดชีวิต คือ เฮนรี เจฟฟรีย์ ริชาร์ด และจอห์น พระโอรสคนสุดท้อง ในปี ค.ศ. 1173 – 1174 เฮนรีเผชิญกับการก่อกบฏของพระโอรสคนโตทั้งสามที่มีพระมารดาคอยให้การช่วยเหลือ เฮนรีปราบกบฏได้ พระองค์ให้อภัยพระโอรส ทว่าพระมเหสีของพระองค์ถูกคุมขังตลอดรัชสมัยที่เหลือของเฮนรี
พระโอรสของเฮนรี เฮนรี สิ้นพระชนม์ในปี ค.ศ. 1183 และพระโอรส เจฟฟรีย์ สิ้นพระชนม์ในปี ค.ศ. 1186